CELEX: 62018CN0036
Language: bg
Date: 2018-01-18 00:00:00
Title: Дело C-36/18: Иск, предявен на 18 януари 2018 г. — Европейска комисия/Република Гърция

12.3.2018   
            
            
               BG
            
            
               Официален вестник на Европейския съюз
            
            
               C 94/14
            
         Иск, предявен на 18 януари 2018 г. — Европейска комисия/Република Гърция
   (Дело C-36/18)
   (2018/C 094/17)
   Език на производството: гръцки
   
      Страни
   
   
      Ищец: Европейска комисия (представители: D. Triantafyllou, M. Morales Puerta и G. von Rintelen)
   
      Ответник: Република Гърция
   
      Искания на ищеца
   
   Комисията иска от Съда:
   
               —
            
            
               да установи, че като не е приела всички законови, подзаконови и административни разпоредби, необходими за да се съобрази с Директива 2014/89/ЕС на Европейския парламент и на Съвета от 23 юли 2014 година за установяване на рамка за морско пространствено планиране (1), или във всички случаи, като не е съобщила тези разпоредби на Комисията, Република Гърция не е изпълнила задълженията си по член 15 от посочената директива,
            
         
               —
            
            
               да наложи на Република Гърция периодична имуществена санкция в размер на 31 416 EUR на ден, считано от датата на постановяване на решението на Съда,
            
         
               —
            
            
               да се осъди Република Гърция да заплати съдебните разноски.
            
         
      Основания и основни доводи
   
   
               —
            
            
               Съгласно член 15 от Директивата за установяване на рамка за морско пространствено планиране държавите членки трябва да транспонират директивата във вътрешното си право до 18 септември 2016 г. и да информират Комисията за това. Комисията обаче не е получила отговор нито на официалното уведомително писмо, нито на мотивираното становище, изпратени на Република Гърция, и поради това иска да бъде установено наличието на неизпълнение на задължения поради липсата на транспониране на обвързваща директива съгласно член 258 ДФЕС.
            
         
               —
            
            
               За да бъде установена процедура, чрез която органите на всяка държава членка да анализират и организират човешките дейности в морските райони, попадащи под тяхната компетентност, с оглед постигането на екологичните, икономическите и социалните цели, Комисията, в съответствие със съобщението си относно прилагането на член 260, параграф 3 ДФЕС (2), същевременно иска да се наложи периодична имуществена санкция в размер на 31 416 EUR на ден, като се отчете по-специално тежестта на нарушението (тоест като се вземат предвид целите на директивата в областта на общата риболовна политика, морския транспорт, опазването и защитата на околната среда и електроенергията, а така също и въздействието им върху съответните икономически оператори).
            
         
      (1)  ОВ L 25, 2014 г., стр. 135.
   
      (2)  ОВ C 12, 2011 г., стр. 1.